CELEX: C2007/129/34
Language: sk
Date: 2007-06-09 00:00:00
Title: Vec T-106/07: Žaloba podaná 11. apríla 2007 – Alcon/ÚHVT – *Acri.Tec (BioVisc)

9.6.2007   
            
            
               SK
            
            
               Úradný vestník Európskej únie
            
            
               C 129/19
            
         Žaloba podaná 11. apríla 2007 – Alcon/ÚHVT – *Acri.Tec (BioVisc)
   (Vec T-106/07)
   (2007/C 129/34)
   Jazyk žaloby: angličtina
   Účastníci konania
   
      Žalobca: Alcon, Inc. (Hünenberg, Švajčiarsko) (v zastúpení: M. Graf, advokát)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: *Acri.Tec AG Gesellschaft für ophthalmologische Produkte (Hennigsdorf, Nemecko)
   Návrhy žalobcu
   
               —
            
            
               zrušiť rozhodnutie druhého odvolacieho senátu Úradu pre harmonizáciu vnútorného trhu (ochranné známky a vzory) z 8. februára 2007 vo veci R 660/2006-2 Alcon, Inc. proti OHIM (BioVisc) v rozsahu, v akom zamieta námietku Alcon, Inc. proti prihláške ochrannej známky Spoločenstva č. 3 651 809 „BioVisc“,
            
         
               —
            
            
               zaviazať Úrad pre harmonizáciu vnútorného trhu na náhradu trov konania.
            
         Žalobné dôvody a hlavné tvrdenia
   
      Prihlasovateľ ochrannej známky Spoločenstva: *Acri.Tec AG Gesellschaft für ophthalmologische Produkte.
   
      Prihlasovaná ochranná známka: slovná ochranná známka „BioVisc “pre tovary zaradené do triedy 5 – prihláška č. 3 651 809.
   
      Majiteľ ochrannej známky alebo označenia, ktoré je základom námietky: prihlasovateľ.
   
      Ochranná známka alebo označenie, ktoré je základom námietky: slovné ochranné známky Spoločenstva a medzinárodné ochranné známky „PROVISC “a „DUOVISC “pre tovary zaradené do triedy 5.
   
      Rozhodnutie námietkového oddelenia: vyhovenie námietke v celom jej rozsahu.
   
      Rozhodnutie odvolacieho senátu: zrušenie rozhodnutia námietkového oddelenia a zamietnutie námietky v celom jej rozsahu.
   
      Dôvody žaloby: predmetné ochranné známky sú zavádzajúco podobné a prihlasované tovary sú zhodné s tovarmi označovanými namietanými ochrannými známkami.